Разлог (област)

Разлог (или Разлошко) — историско-географска област во Пиринска Македонија сместена во Разлошката Котлина.

По областа е наречен и денешниот град Разлог, кој до 1925 г. изворно се нарекувал Мехомија.Указ № 86/обн. 26.03.1925 г.

 Географски особености 
Котлината се протега во горното поречие на реката Места меѓу планините Рила на север, Пирин на југозапад и југ и Родопите на исток. Во правец ЗСЗ-ИЈИ долга е 21 км, со просечна ширина од 12 км. Котлинското дно се наоѓа на средна надморска височина од 940 м. Во североисточниот дел меѓу Рила и Родопите се наоѓа Беличкото Поле, кое претставува дел од неа.{
  "type": "FeatureCollection",
  "features": []
}Западниот дел на котлината е рамен, исполнет со терцијарни наслаги, покриени со ледничконаносен материјал, а источниот дел е ридест. Кај градот Добриништа и селата Бања и Елешница извираат топли минерални извори, а има и наоѓалишта на нискокалорични лигнитни јаглени. Климата е типично планинска со средоземно влијание. Котлината се одводнува во реката Места, која минува низ нејзиниот ридест источен дел и нејзините притоки: десни — Беличка Река, Исток (со притоките Бела Река и Глазне) и Добринишка Река; леви — Златарица. Почвата е кафеава планинска (во периферните делови) и алувијална и делувијална (во котлинското дно и по теченијата на реките). Климатските и почвените услови се погодни за одгледување на раноградинарски култури.

 Населени места 
Во Разлошката Котлина и по нејзината периферија со околните планини се наоѓаат 4 града (Банско, Белица, Добриништа и Мехомија), како и 8 села (Бања, Бачево, Годлево, Хахњово, Горно Драглишта, Долно Драглишта, Елешница и Краиште).
ОпштинаИме
(ново име)ТипНаселение (2024)Општина БанскоБанскоГрад10.017Добриништа 
(Добриниште)Град2.544Општина РазлогМехомија
(Разлог)Град11.040БањаСело2.656БачевоСело1.404ЕлешницаСело1.093Горно ДраглиштаСело721Долно ДраглиштаСело574Недобарско
(Добaрско)Село504ГодлевоСело403Општина БелицаБелицаГрад2.949КраиштеСело2.379Хахњово
(Горно Краиште)Село1.185

 Сообраќај 
Низ котлината минуваат делови од два државни пата:
 Од северозапад кон југоисток, во долж. од 15,5 км — потег од второкласниот пат бр. 19 Симитли – Банско – Неврокоп – ГКПП „Илинден“.
 Од североисток кон југозапад, во долж. од 13,7 км — потег од второкласниот пат бр. Званичево – Велинград – Мехомија.

Низ котлината поминува и крајниот потег од трасата на теснолиниската железница Септември – Добриништа.

 Поврзано 
 Беличко Поле

 Топографска карта 
 Топографска карта K-34-83 , размер: 1:100 000

 Наводи 

 Извори 
 Енциклопедия „България“, том 5, Издателство на БАН, София 1986
 Мичев, Н и Ц. Михайлов, И. Вапцаров и Св. Кираджиев, Географски речник на България, София 1980 г., стр. 403-404 

Категорија:Пиринска Македонија
Категорија:Историско-географски области во Македонија
Категорија:Историско-географски области во Бугарија
Категорија:Котлини во Бугарија